Nr. L 33/32 De Europæiske Fællesskabers Tidende 8. 2. 79 RÅDETS DIREKTIV af 21. december 1978 om højsølodsers lodsning af skibe i Nordsøen og i Den engelske Kanal (79/115/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 84, stk. 2, og ud fra følgende betragtning: Af hensyn til sikkerheden til søs og forebyggelsen af havforurening er det vigtigt at sikre, at skibe, der øn- sker at benytte lods i Nordsøen og i Den engelske Kanal, har mulighed for at få bistand fra tilstrække- ligt kvalificerede højsølodser, samt at tilskynde til, at skibe, som sejler under medlemsstaternes flag, benyt- ter disse lodser — UDSTEDT FØLGENDE DIREKTIV: Artikel 1 1. Medlemsstater med søkyst til Nordsøen eller Den engelske Kanal træffer alle de foranstaltninger, der er nødvendige og egnede til at sikre, at skibe, der ønsker lodsning i Nordsøen og i Den engelske Kanal, har mulighed for at få bistand fra tilstrækkeligt kvali- ficerede højsølodser, der er i besiddelse af et bevis, der er udstedt af en kompetent myndighed i en af disse medlemsstater, og hvori det attesteres, at de pågældende er egnede til lodsning af skibe i Nord- søen og i Den engelske Kanal. | 2. Hver enkelt medlemsstat træffer alle de foran- staltninger, der er nødvendige og egnede til at udvirke, at de skibe, som sejler under dens national- flag, og som ønsker lodsning i Nordsøen og i Den engelske Kanal, kun gør brug af højsølodser, der er i besiddelse af et bevis som nævnt i stk. 1 eller et til- svarende bevis, udstedt af en kompetent myndighed i en anden Nordsøstat. Artikel 2 Ffter høring af Kommissionen sætter medlemssta- terne de nødvendige administrativt eller ved lov fast- satte bestemmelser i kraft for senest den 1. januar 1980 at efterkomme dette direktiv. De underretter straks Kommissionen herom. Artikel 3 Dette direktiv er rettet til medlemsstaterne. Udfærdiget i Bruxelles, den 21. december 1978. På Rådets vegne Otto Graf LAMBSDORFF Formand